Diari Oficial de la Generalitat Valenciana


Sumari del DOGV 1321, del 08-06-1990 (1990/817784)

RESOLUCIÓ de la Direcció General de Planificació de l'Assistència Sanitària, per la qual es dicten instruccions per al desplegament de l'Ordre de 15 de novembre de 1988, de la Conselleria de Sanitat i Consum, per la qual s'autoritza la informatització del Llibre de Registre d'Hospitals .
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1321

Data del DOGV
:   08-06-1990

Secció del DOGV
:   ALTRES DISPOSICIONS

Número del document
:   1990/817784


Data del document
:   24-04-1990

Organisme emissor
:   Conselleria de Sanitat i Consum

Tipus de document
:   Resolució

Correcció d'errades

Anàlisi jurídica

Resolució de la Direcció General de Planificació de 'Assistència Sanitària per la qual es dicten instruccions per al desplegament de l'Ordre de 26 de decembre de 1989, de la Conselleria de Sanitat i Consum, per la qual s'autoritza la informatització del Llibre de Registre d'Hospitals.  
Vistos els objectius plantejats per l?Ordre de 15 de novembre de 1988, de la Conselleria de Sanitat i Consum, per la qual s'autoritza la informatització del Llibre de Registre d'Hospitals, cal, per tal de desplegar-la, dictar instruccions que permeten posar en pràctica aquelles accions necessàries per a la consecució dels objectius esmentats.  
Per això, per raó de la Disposició Final Primera, i consultat el sector hospitalari privat de la Comunitat Valenciana, així com el Servei Valencià de Salut, dicta les següents instruccions:  
Primera  
U. El director o màxim responsable de cada centre posseirà la clau d'accés al sistema informàtic, en compliment de l?objectiu de garantia de seguretat de les dades personals relatives a la salut dels pacients.  
Dos. Aquesta informació estarà a disposició del Director Territorial de la Conselleria de Sanitat i Consum de cada província o persona en qui delegue, per a la realització de les inspeccions que quan serà el moment se practicaran.  
Segona  
L'autorització a què fa referència l'article quart 1 de l'Ordre de 15 de novembre de 1988, de la Conselleria de Sanitat i Consum, serà tramitada a través de les Direccions Territorials de la Conselleria de Sanitat i Consum, els quals, a través de la Secció d'Inspecció i Ordenació, elaboraran l'informe tècnic a què fa referència el mateix article.  
Tercera  
De la documentació a que fa referència l'article quart 2, els centres hospitalaris del sector privat queden exclosos de presentar la relació de personal adscrit a la Unitat de Documentació Clínica i Admissió, unitat obligatòria tan sols per a centres públics segons l?Ordre de 15 de novembre de 1988, de la Conselleria de Sanitat i Consum.  
Quarta  
Les resolucions, tant aprovatòries com denegatòries, seran comunicades als sol·licitants per la Direcció General de Planificació de l'Assistència Sanitària a través de la Direcció Territorial de la Conselleria de Sanitat i Consum.  
Cinquena  
A partir de la recepció aprovatòria, els centres sol·licitaran a les direccions territorials el suport paper, tal com s'esmenta a l'article cinquè de l'Ordre de 15 de novembre de 1988, amb aquesta finalitat hauran de fer l'ingrés corresponent en el compte de la Generalitat Valenciana, que serà facilitat per les Direccions Territorials de la Conselleria de Sanitat i Consum.  
Sisena  
U Les Direccions Territorials de la Conselleria de Sanitat i Consum diligenciaran el final de la totalitat dels fulls que seran retirats pels centres hospitalaris.  
Dos. Les direccions dels centres hospitalaris diligenciaran el final de la totalitat dels fulls.  
Tres. La Direcció Territorial visarà trimestralment el registre, i anotarà a l?esmentat lloc la data del visat.  
Quatre. Els centres hospitalaris hauran d'acompanyar les fotocòpies dels fulls visats en el moment d'efectuar la posterior diligència per al retirament de fulls de registre.  
Cinc. Els centres hospitalaris faran una relació impressa en trimestres naturals.  
València, 24 d'abril de 1990. - El Director General de Planificació de l'Assistència Sanitària: José Cuñat de la Hoz.